GNX

GNX הוא אלבום האולפן השישי של הראפר האמריקאי קנדריק לאמאר. הוא יצא לאור כאלבום הפתעה באמצעות PGLang ואינטרסקופ רקורדס ב-22 בנובמבר 2024. האלבום קרוי על שמו של מודל המכונית Buick Regal  והוא העוקב ל-Mr. Morale & the Big Steppers שיצא בשנת 2022. זה אלבומו הראשון לאחר עזיבתו מטופ דואוג אנטרטיינמנט ואפטרמת' אנטרטיינמנט.

 רקע 
הראפר האמריקאי קנדריק לאמאר הוציא את אלבום האולפן החמישי שלו, Mr. Morale & the Big Steppers, ב-13 במאי 2022, לתשבחות והצלחה מסחרית. זה היה אלבומו הרביעי שהגיע למקום הראשון בבילבורד 200 והוא אף זכה בפרס גראמי לאלבום הראפ הטוב ביותר בפברואר 2023. לאחר סיום סיבוב ההופעות במרץ 2024, לאמאר שיתף ברשתות החברתיות כי רכש דגם וינטג', בהפעלה מוגבלת מ-1987 ביואיק גרנד נשיונל נסיוני (GNX); אותו דגם שאביו לקח אותו הביתה מבית החולים לאחר לידתו.

Mr. Morale & the Big Steppers היה אלבומו האחרון של לאמאר עם טופ דואוג אנטרטיינמנט, בה הוחתם ב-2005. לפני שסכסוכו עם הראפר הקנדי דרייק הסלים מחדש, הוא עזב בשקט את אפטרמת' אנטרטיינמנט וחתם על הסכם רישוי ישיר עם המפיצה שלה, אינטרסקופ רקורדס. לאמאר הוציא חמישה סינגלים עצמאיים במהלך הפרק האחרון של הסכסוך שלהם, כולל הלהיטים שהגיעו לצמרת בילבורד הוט 100, "Like That" ו-"Not Like Us". לאמאר כלל בווידאו קליפ של השיר האחרון טיזר לשיר חדש, אשר מעריציו של לאמאר צפו כי עתיד להיכלל באלבום החדש. שיר זה התגלה כרצועה השנייה באלבום, "Squabble Up".

שמועות סביב אלבומו הקרוב של למאר החלו לצוץ; אף על פי כן, חלקם נדחו על ידי שותפים קרובים. לאחר שהכריז שהוא נבחר להופיע במופע המחצית של הסופרבול בשנת 2025, לאמאר פרסם בהפתעה שיר בשם "Watch the Party Die" בחשבון האינסטגרם שלו. ברולינג סטון נאמר שהרצועה מרמזת כי אלבומו הבא עתיד לצאת בקרוב. ב-Dazed, לעומת זאת, נחזה שהוא מתכונן לעידן "אסטרונומי". עד אוקטובר, משתפי הפעולה הוותיקים של לאמאר, טרייס מרטין, סיזה וסקולבוי קיו אישרו כי הוא עתיד להוציא מוזיקה חדשה בקרוב.

 הוצאה וקידום 
ב-22 בנובמבר 2024, לאמאר פרסם ללא הודעה מוקדמת טיזר בן דקה לאלבום ליוטיוב ואינסטגרם. האלבום יצא בהפתעה באמצעות PGLang ואינטרסקופ 30 דקות לאחר מכן.

 ביקורות 
האלבום זכה לתשומת לב רבה ממבקרים דוברי אנגלית. באתר Metacritic, המאגד ביקורות ממקורות שונים לציון יחיד, האלבום קיבל ציון משוקלל של 87 מתוך 100, בהתבסס על 22 מבקרים שונים.

האלבום זכה לתשומת לב גם של מבקרים ישראלים. בביקורת של בן שלו בעיתון הארץ האלבום זכה ל-3 כוכבים מתוך 5, והאלבום זכה לביקורת חיובית בישראל היום. האלבום זכה גם לתשבחות מאתר ynet.

 הופעות ברשימות 
האלבום הופיע במספר רשימות סוף שנה של מגזינים שונים כאחד מהאלבומים הטובים ביותר של שנת 2024.

כתב עת/אתררשימהמקוםמקוראינדפנדנטהאלבומים הטובים ביותר לשנת 202418אסקווייר10 האלבומים הטובים ביותר של 20246בילבורד20 אלבומי הראפ הטובים ביותר לשנת 20241רשימת העורכים: 50 האלבומים הטובים ביותר של 20244הטיימס25 האלבומים הטובים ביותר לשנת 202415וושינגטון פוסטהאלבומים הטובים ביותר של 20243וראייטיהאלבומים הטובים ביותר לשנת 2024 (בחירתו של ג'ם אסוואד)3האלבומים הטובים ביותר לשנת 2024 (בחירתו של סטיבן ג'יי הורוביץ)5כריס ווילמן (וראייטי)האלבומים הטובים ביותר לשנת 20247לוס אנג'לס טיימס20 האלבומים הטובים ביותר לשנת 202414סלנט50 האלבומים הטובים ביותר לשנת 202434פילדלפיה אינקווייררהאלבומים הטובים ביותר לשנת 2024 (בחירתו של דן דלוקה)12רולינג סטון100 האלבומים הטובים ביותר לשנת 202421The A.V. Club25 האלבומים הטובים ביותר של 20244Chorus.fm30 האלבומים המובילים לשנת 202422Complex50 האלבומים הטובים ביותר של 20241Consequence50 האלבומים הטובים ביותר של 202410DIYהאלבומים הטובים ביותר לשנת 2024650 האלבומים הטובים ביותר לשנת 202416FLOODהאלבומים הטובים ביותר לשנת 20242NME50 האלבומים הטובים ביותר לשנת 202412Obscure Sound האלבומים הטובים ביותר של 202413Okayplayerהאלבומים הטובים ביותר לשנת 2024–The Ringer30 האלבומים הטובים ביותר לשנת 20247Spectrum Culture20 האלבומים המובילים לשנת 20247Stereogum50 האלבומים הטובים ביותר של 20243Time Out25 האלבומים הטובים ביותר לשנת 20246Uproxxהאלבומים הטובים ביותר לשנת 2024–XXL10 אלבומי ההיפ-הופ הטובים ביותר לשנת 2024–

 הצלחה מסחרית 
האלבום הופיע לראשונה במקום הראשון במצעד הבילבורד 200 ב-7 בדצמבר 2024. זהו האלבום החמישי ברציפות של לאמאר שמגיע לפסגת המצעד. הוא צבר 319,000 יחידות אלבום שקולות בשבוע הראשון ליציאתו, כאשר 285,000 מתוכן הגיעו מסטרימינג. עם צאתו, GNX רשם את שבוע הפתיחה השישי בגודלו בשנת 2024 ואת שבוע הסטרימינג השלישי בגודלו לכל האלבומים בשנה זו, עם 379.72 מיליון השמעות רשמיות. זהו גם שבוע הסטרימינג הגדול ביותר לאלבום R&B/היפ הופ בשנת 2024. ביוני 2025 האלבום הגיע ל-22 שבועות במקום הראשון במצעד אלבומי הראפ, שיא מאז שהמצעד הושק ביוני 2004 ושבר את השיא של פופ סמוק עם האלבום Shoot for the Stars, Aim for the Moon, ששהה 21 שבועות במקום הראשון עד אפריל 2021.

האלבום הגיע למקום הראשון במצעד האלבומים של ARIA באוסטרליה. זהו האלבום השלישי של לאמאר שמגיע למקום הראשון באוסטרליה, לאחר To Pimp a Butterfly ו-Mr. Morale & The Big Steppers. ארבעה שירים מתוך האלבום – "Luther", "Squabble Up", "TV Off" ו-"Wacced Out Murals" – נכנסו לעשירייה השנייה של מצעד הסינגלים של ARIA, ועשרה שירים נוספים נכנסו ל-50 המקומות הראשונים.

 פרסים ומועמדויות 
פרסשנהקטגוריהתוצאהמקורפרס המוזיקה האמריקאית26 במאי 2025אלבום השנהאלבום היפ-הופ אהובפרס ה-BET9 ביוני 2025אלבום השנהפרס בחירת הילדים של ניקלודיאון21 ביוני 2025אלבום מועדףפרס הווידאו קליפים של MTV6 בספטמבר 2025האלבום הטוב ביותרפרס המוזיקה של ARIA19 בנובמבר 2025האמן הבינלאומי הטוב ביותר

 רשימת רצועות 

 מיקומי שיא 

 מצעדי סוף שנה 

קישורים חיצוניים

הערות שוליים

קטגוריה:אלבומי קנדריק לאמאר
קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טרסה מרטין
קטגוריה:אלבומי חברת אינטרסקופ רקורדס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד הבילבורד 200